வெப்பப் பரிமாற்றிகளை அவற்றின் பாய்வு அமைப்பைப் பொறுத்து வகைப்படுத்தலாம். "இணை-பாய்வு" வெப்பப் பரிமாற்றிகளில், இரண்டு பாய்மங்களும் ஒரே முனையில் பரிமாற்றியினுள் நுழையும். மேலும் அடுத்தடுத்து ஒன்றுக்கொன்று இணையாக எதிர் முனைக்குச் செல்லும். "எதிர்-பாய்வு" வெப்பப் பரிமாற்றிகளில், பாய்மங்கள் எதிரெதிர் முனைகளில் இருந்து பரிமாற்றியினுள் நுழையும். இந்த எதிரோட்ட வடிவமைப்பு மிகவும் செயல்திறன் வாய்ந்தது. இதன் மூலம் பெருமளவு வெப்பத்தைச் சூடான ஊடகத்தில் இருந்து பரிமாற்றம் செய்யலாம். பார்க்க எதிர்பாய்வு முறைப் பரிமாற்றம். "குறுக்கு-பாய்வு" வெப்பப் பரிமாற்றியில், பாய்மங்கள் பரிமாற்றியினுள் ஒன்றிற்கொன்று செங்குத்தான திசையில் பயணிக்கும்.

வெப்பப் பரிமாற்றிகளின் செயல்திறனை அதிகரிக்க, இரண்டு பாய்மங்களுக்கு இடையில் இருக்கும் சுவற்றின் பரப்பளவு அதிகமாக இருக்கும்படியும், அதே சமயம் பரிமாற்றியின் மூலமாகப் பாய்மங்கள் செல்வதற்கான தடை குறையும் வண்ணமும் வடிவமைக்கப்படுகின்றன. ஒரு திசை அல்லது இரு திசைகளிலும் துடுப்புகள் அல்லது நெளிவுகள் ஏற்படுத்தி அவற்றின் மூலம் பரப்பளவை அதிகரித்தும், பாய்வை வழிப்படுத்தியும், அல்லது துருவளைப் பாய்வைத் தூண்டியும் பரிமாற்றியின் செயல்பாட்டில் தாக்கத்தை உண்டாக்கலாம்.

இரண்டு பாய்மங்களுக்கு இடையிலே வெப்பப் பரிமாற்றத்திற்குத் தூண்டுதலாய் இருப்பது அவற்றின் வெப்பநிலை வேறுபாடே. ஒவ்வொரு நிலையிலும் அந்த வெப்பநிலை வேறுபாடு வேறு வேறாக இருக்கும். ஆனால் மொத்தத்தில் ஒரு சராசரி வெப்பநிலை வேறுபாட்டை வரையறுக்க முடியும். பெரும்பாலான எளிமையான அமைப்புகளில், இது லாக் சராசரி வெப்பநிலை வேறுபாடு (LMTD) எனப்படுகிறது. சில நேரங்களில் LMTD நேரடியாகக் கிடைப்பதில்லை, அதனால் NTU முறை பயன்படுத்தப்படுகிறது.

பாய்வு அமைப்பு
பாய்வு ஏற்பாடுகள்
பிரிவு மாற்ற வெப்பப் பரிமாற்றிகள்
நெறிபடுத்தல் மற்றும் பராமரித்தல்